Nompumelelo Ngcobo

UNompumelelo Goodness Ngcobo uyisishoshovu samasiko, usonjulalwazi womdabu, umcwaningi, nombhali wezincwadi zabantwana odabuka KwaZulu Natal, eNingizimu Afrika. Ungumsunguli wenhlangano ebizwa Amazwi kaQamata Immersion Programme, enenhloso yokulondoloza nokudlulisela ulwazi lomdabu namasiko esintu kubantu abasebasha.https://www.uqamataculturalseries.co.za/about/ Izincwadi azilobayo zabantwana ngaphansi kwalenhlangano ziyinsiza ekhandelwe ukudlulisa ulwazi ngamasiko entsheni kusetshenziswa izindimi zomdabu.

 Umlando wakhe nezemfundo 
UNompumelelo Ngcobo wazalwa ngonyaka we-1988 esigodini sikaKhanyile, eNkandla, KwaZulu Natal. Uyindodakazi kaNtombizonke Xulu noMuntuoyithandayo Khoza. Waqala ukufunda esikoleni samabangaphansi Engilosi (1994-1995) lapho afunda khona ibanga lokuqala nelesibili. Ibanga lesithathu kuya kwelomkhothi, wawafunda eSikoleni samabangaphansi iRippon (1996-2000). Kamuva, wafunda amabangaphezulu kusuka kweleshiyagalombili kuya kumatikuletsheni eRidge Park College (2001-2005). 

 Imfundo ephakeme 
Wathweswa iziqu zoBuciko ezifundweni zesiNgisi neziNsizakukusakaza (Bachelor of Arts in English and Media) eNyuvesi yaKwaZulu-Natal ngonyaka wezi-2012. Waphinde wagogoda ngezifundo ze-honors ezifundweni zoXolo nokuGuqula umbango (Honors in Conflict Transformation and Peace) (2013), futhi waqhubekela phambili wenza nezifundo zobuHuqazi beNqubomgomo yomphakathi (Masters in Public Policy) ngonyaka wezi-2017.

 Umsebenzi 

Ngonyaka wezi- wasungula inhlangano ebizwa Amazwi kaQamata Immerssion Programme ngenhloso yokulekelela izigane zesikole zizuze ulwazi lwendabuko, ngezinto zomdabu namasiko. Imfundo etholakala kulolu hlelo icobelela abantwana abasafunda amabanga aphansi ngezindlela zokusebenzisa ulimi lomdabu lapho zifunda. Futhi kufundwa ngezilimi ezihlanganisa isiZulu, isiXhosa, SeSotho, Setswana, Xitsonga, Tshivenda. https://www.uqamataculturalseries.co.za/amazwi-kaqamata/ Ngaphezu kokuba umqondisi walolu hlelo, uNompumelelo uphinde abe ngumbhali wezincwadi ezisetshenziswa kulolu hlelo. https://books2read.com/nompumelelo-ngcobo 

 Izincwadi azilobileyo 

 UQamata Ubona Amalobolo https://books2read.com/UqamataUbonaAmalobolo
 UQamata uya Kumemulo https://books2read.com/uqmata-uya-kumemulo
 UQamatha uya KuMuhlonyana https://books2read.com/uqmata-uya-kumuhlonyana 
 UQamata uya Kutsiki https://books2read.com/uqamata-uya-kutsiki

 Amaphatho